Diari Oficial de la Generalitat Valenciana


Sumari del DOGV 633, del 21-07-1987 (1987/809291)

ORDRE de 7 de gener de 1987, de la Conselleria de Cultura, Educació i Ciència, per la qual es crea l'extensió de l'Institut de Batxillerat de Torrent (València).
-----------------------------------------------------------------------------------------------------------------------------------------------------------------

### Dades del document

Número de DOGV
:   633

Data del DOGV
:   21-07-1987

Secció del DOGV
:   ALTRES DISPOSICIONS

Número del document
:   1987/809291


Data del document
:   07-01-1987

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 7 de gener de 1987, de la Conselleria de CUltura, Educació i Ciència, per la qual es crea l'extensió de l'Institut de Batxillerat de Torrent (València).  
La demanda de llocs escolars en els ensenyaments de Batxillerat ha experimentat un marcat increment a la localitat de Torrent (València), sense que puga ser atesa pel centre públic de Batxillerat que hi ha en l'esmentada localitat.   
Per tal d'atendre aquesta necessitat urgent d'escolaritzar els alumnes que opten per aquest nivell educatiu i mentre no es porte a la localitat de Torrent (València) l'execució d'obres del nou Institut de Batxillerat, s'ha considerat convenient crear una Extensió de Batxillerat en l'esmentada localitat, dependent de l'institut que ja hi ha, d'acord amb el Decret 177/85, d'11 de novembre, del Consell de la Generalitat Valenciana, publicat en el DOGV número 318, de 13 de desembre de 1985, pel qual és regulada la modalitat d'Extensions de Batxillerat.   
Per tot això, vista la proposta favorable dels Serveis territorials d'Educació de València i d'acord amb el que preveu el Reial Decret 2093/83, de 28 de juliol (BOE de 6 d'agost), sobre traspàs de funcions i Serveis de l'Administració de l'Estat a la Comunitat Valenciana en matèria d'Educació.   
ORDENE:   
Primer: Es crea a la localitat de Torrent (València) a partir del curs 1986-87, una Extensió de BUP amb capacitat per a 240 llocs escolars (6 unitats), dependent de l'Institut de Batxillerat que ja hi ha a la localitat a tots els efectes administratius i acadèmics.   
Segon: L'esmentada extensió desenvoluparà, provisionalment, les activitats als locals i instal·lacions de l'institut de Formació Professional que hi ha a Torrent (València), i s'iniciaran en el curs acadèmic 1986-87.   
Tercer: Al capdavant d'aquesta Extensió hi haurà un professor numerari, amb categoria de vice-director, el qual actuarà per delegació del Director de l'institut de Batxillerat de Torrent, del qual depèn l'Extensió, i serà nomenat pel Director Territorial d'Educació de València en la forma reglamentària.   
Quart: La Direcció General d'Ensenyament Mitjà fixarà la corresponent dotació de personal docent.   
Cinquè: La Secretària General i la Direcció General de Programació i Inversions queden autoritzats per tal de fer els tràmits procedents per a la dotació de personal administratiu, subaltern i de neteja, així com de l'equipament didàctic, a aquest efecte la Direcció dels Serveis Territorials d'Educació de València haurà de formular l'oportuna i raonada proposta.   
DISPOSICIO FINAL  
Aquesta disposició entrarà en vigor el mateix dia de la publicació en el Diari Oficial de la Generalitat Valenciana, i els seus efectes s'entendran referits al primer d'octubre de 1986.   
València, 7 de gener de 1986.   
El Conseller de Cultura, Educació i Ciència,  
CEBRIA CISCAR I CASABAN